# data[].attributes.body
Morkas perpjaukite į keturias dalis. Sumaišykite su aliejumi, rozmarinais ir išspaustu česnaku. Sudėkite ant kepimo grotelių (apačioje pakiškite skardą, ištiestą kepimo popieriumi). Kepkite iki 190 laipsnių įkaitintoje orkaitėje apie 15 minučių. Ištraukus, pabarstykite druska ir palikite kiek atvėsti.

Skaitykite daugiau: https://www.delfi.lt/1000receptu/receptai/keptos-traskios-cesnakines-morkytes.d?id=73353400

# data[].attributes.body
Bulves nuskuskite, nuplaukite ir perpjaukite per pusę. Baklažaną nuplaukite ir tik prieš dėdami į kinišką keptuvę (wok) su aliejumi supjaustykite piršto storio juostelėmis, pabarstykite druska – kad nepajuoduotų. Papriką nuplaukite, pašalinkite sėklas ir supjaustykite maždaug 1,5 cm pločio juostelėmis. Keptuvėje ant vidutinio karštumo ugnies įkaitinkite aliejų, iki šis ims šiek tiek kunkuliuoti. Įleiskite bulves ir virkite, iki jų vidus bus minkštas, o išorė įgis traškią plutelę. Tada išgriebkite ir sudėkite ant popierinio rankšluosčio. Karštį padidinkite iki smarkaus ir į tą patį aliejų, kur virė bulvės, sumeskite baklažano gabaliukus. Virkite apie 6 min. – iki taps rusvi, minkšti. Išgriebkite ant popierinio rankšluosčio. Paprikos gabaliukus virkite aliejuje maždaug 3 min. Taip pat išgriebkite ir sudėkite ant popierinio rankšluosčio. Keptuvėje palikite maždaug 1 šaukštą aliejaus, kitą išpilkite. Česnako skilteles nulupkite ir sukapokite, suberkite į keptuvę su įkaitintu aliejumi. Apie 2 min. pamaišydami kepinkite ant vidutinio karštumo ugnies. Tada supilkite sultinį, sojų padažus, suberkite cukrų, išmaišykite. Į šį mišinį sudėkite daržoves, suberkite kukurūzų miltus ir, padidinę karštį iki smarkaus, atsargiai pamaišydami kepkite, iki padažas sutirštės. Patiekalą galima pagardinti aitriąja paprika.

Skaitykite daugiau: https://www.delfi.lt/1000receptu/receptai/saldziarugstes-bulves.d?id=64274872

# data[].attributes.headline
J. Oliverio receptas rudeniui: aromatinga moliūgų sriuba

# data[].attributes.subject
J. Oliverio receptas rudeniui: aromatinga moliūgų sriuba

# data[].attributes.body
Nulupkite ir susmulkinkite svogūnus, morkas ir česnakus. Smulkiai supjaustykite salierus, čili pipirą. Peiliu sukapokite rozmariną. Puode storu dugnu arba didelėje keptuvėje įkaitinkite alyvuogių aliejų ir trumpai, maždaug 30 s, pakepkite šalavijų lapelius ant vidutinės ugnies. Kai jie taps traškūs, ištraukite ir padėkite ant popierinio rankšluosčio, kad susigertų aliejaus perteklius. Tuomet maždaug 10 min. vis švelniai pamaišydami pakepinkite svogūnus, morkas, česnakus, salierus, čili ir rozmarinus. Pagardinkite druska ir pipirais. Tuo metu nedideliais kubeliais supjaustykite moliūgą. Kai keptuvėje daržovės baigia kepti, suverskite moliūgą ir viską užpilkite sultiniu. Užvirę virkite apie 30 min. Kol daržovės verda, pašlakstykite čiabatos riekeles alyvuogių aliejumi ir apibarstykite tarkuotu parmezanu sūriu. Tuomet apskrudinkite jas orkaitėje. Išvirusias daržoves sutrinkite elektriniu trintuvu iki vientisos piurė. Jei norite, dar kelioms minutėms palikite pakepti. Paragaukite – jei trūksta, dar pagardinkite druska ir pipirais. Patiekite apibarstę skrudintais šalavijų lapeliais, tarkuotu parmezanu ir šlakeliu alyvuogių aliejaus bei skrudinta duona šalia.

Skaitykite daugiau: https://www.delfi.lt/1000receptu/receptai/j-oliverio-receptas-rudeniui-aromatinga-moliugu-sriuba.d?id=75870235

# data[].attributes.body
Gaminimas Avokadus perpjauname, išimame kauliukus, šaukštu išskobiame minkštimą. Vieną čili pipirą supjaustome išilgai, pašaliname sėklas. Trintuvu sutriname pusę skardinės pupelių, avokadų minkštimą, alyvuogių aliejų, druską, čili bei kitus pipirus ir citrinos sultis iki vienalytės masės. Šaukštu išdėliojame paruoštą masę ant kukurūzų traškučių. Papuošimui ant viršaus uždedame likusias pupeles, plonai supjaustytas čili pipiro riekeles ir gražgarsčių lapelius. Rekomendacijos. Norint, kad avokado minkštimas nepatamsėtų, jį reikia sumaišyti su nedideliu kiekiu citrinos sulčių arba citrinos rūgštimi.

Skaitykite daugiau: https://www.delfi.lt/1000receptu/receptai/gvakamole-su-pupelemis.d?id=75842641